HIRDETMÉNY

az **UNION Rizikó-Extra** és az **UNION Rizikó-Duó** kockázati életbiztosítások esetében a pandémiás megbetegedésből bekövetkező haláleseti szolgáltatásról

Az UNION Vienna Insurance Group Biztosító Zrt. (továbbiakban: Biztosító) a hirdetményt követően UNION Rizikó-Extra kockázati életbiztosítást vagy UNION Rizikó-Duó kiegészítő kockázati életbiztosítást kötő ügyfeleit a COVID-19 (2019. évben bekövetkezett koronavírus) járvánnyal kapcsolatosan a következőkről tájékoztatja.

 **A 2020. április 1-jén és azt követően aláírásra kerülő** UNION Rizikó-Extra vagy UNION Rizikó-Duó kockázati életbiztosítási ajánlatok alapján létrejövő szerződések esetében a biztosítottnak a kockázatviselés tartama alatt bekövetkező halála esetén a Biztosító eltekint a vonatkozó biztosítási feltételekben foglalt pandémiás (járványos) megbetegedésre vonatkozó kizárás és a 3 hónapos várakozási idő alkalmazásától abban az esetben, **ha a biztosított a biztosítási szerződés megkötésének időpontjában a 60. életévét még nem töltötte be.**

A szerződési feltételektől való eltérésre vonatkozó fenti rendelkezés visszavonásig érvényes, amelyről a tájékoztatást a Biztosító szintén hirdetmény útján teszi közzé.

A fentiekkel kapcsolatban további tájékoztatást tudnak adni felkészült képviselőink vagy telefonos ügyfélszolgálati munkatársaink a (06-1) 486-4343 telefonszámon. Kérjük, hogy telefonos ügyfélszolgálatunk nyitva tartásáról a [www.union.hu](http://www.union.hu) honlapon tájékozódjon.

Budapest, 2020. március 31.